香港理工大學

香港理工大學座落喺香港九龍紅磡暢運道同康莊道交界，鄰近紅磡海底隧道同港鐵紅磡站。面積約9.35萬平方米，約有28000名全日制同兼讀制學生。現時係「QS世界top100大學」、「泰晤士高等教育世界top100大學」及「美國新聞top100大學」。

該校以培訓專業人士為己任，由於理大前身係香港理工學院，所以老一輩嘅香港人都叫佢做理工。

歷史 
香港理工大學前身係香港官立高級工業學院，喺1937年成立，舊址喺灣仔活道。喺1947年，改名做香港工業專門學院，提供全日制同埋兼讀課程。1957年，學院搬咗去紅磡現址。

1972年8月1號，香港理工學院成立，開辦技術同埋實用科目嘅文憑同埋高級文憑課程。為當時嘅中學畢業生，提供升讀兩間主流大學以外嘅出路。

1994年11月25號，「香港理工學院」正式升格為「香港理工大學」，成為香港第四間大學。1999年7月，成立專業進修學院，畀大人報讀專業進修課程，推動終身學習。2001年，成立香港專上學院，9月開始辦副學士課程。佢哋由2007年起，搬去理工學生宿舍附近嘅紅磡灣校舍以及西九龍校舍。

2004年1月開始第七期同埋第八期嘅校園發展計劃。2005年9月第七期發展計劃大部份已完工及開始可以用Y座，並喺2006年4月出售命名權，命名做「李兆基樓」。第八期發展計劃係喺校園以北嘅原漆咸道牲口站、何文田貨場位置，興建Z座畀建設及環境學院用，2013年落成。

2019年11月17至18號，香港反修例運動期間，差人圍攻理工大學，實彈鎮壓學生同市民，史稱「理大浴血保衛戰」。

瑣事 
2002年10月2號有11,273位大學嘅師生、校友喺香港大球場一齊打破當時嘅健力士世界人浪彩虹紀錄。咁樣做除咗係為慶祝學校65週年，重為兒童癌症基金會同香港耆康老人福利會籌款。呢個紀錄後來喺2004年俾菲律賓理工大學破咗。

收生成績計算方法 
理大嘅成績計算方法以香港高級程度會考為主線，其中A=5、B=4、C=3、D=2、E=1，而高級補充程度嘅科目就要乘返0.6。例如，十三分嘅組合可以係中化同埋英語運用B，其他三科高級程度科目係CCD，而九分嘅組合可以係中化同埋英語運用C同D，其他三科高級程度科目係CDE。當然重可以有好多其他組合。

教學方向 
香港理工大學辦學提供專業課程為原則，所以開辦課程嘅首要條件係學到嘅嘢可以應用落去工作入面，並且對社會作出貢獻。故此，佢開辦咗一啲比較實用嘅課程，好似設計同埋紡織及製衣等非學術型嘅科目，而且重係獨市課程。而其他比較着重應用嘅行業，好似酒店管理同埋護理學咁，收生成績更可以同其他排名比較高嘅本地大學，例如香港中文大學，有得揮。

教學單位 
 應用科學及紡織學院
 應用生物及化學科技學系
 應用數學系
 應用物理學系
 紡織及製衣學系
 工商管理學院
會計及金融學院
物流及航運學系
管理及市場學系
 建設及環境學院
 建築及房地產學系
 屋宇設備工程學系
 土木及結構工程學系
 土地測量及地理資訊學系
 工程學院
 生物醫學工程學系
 電子計算學系
電機工程學系
電子及資訊工程學系
工業及系統工程學系
機械工程學系
航空工程跨領域學部
 醫療及社會科學院
 應用社會科學系
 醫療科技及資訊學系
 康復治療科學系
 護理學院
 眼科視光學院
 人文學院
 中文及雙語學系
 中國文化學系
 英文系
 英語教學中心
 通識教育中心
 設計學院
 酒店及旅遊業管理學院

舊生 

前香港特首梁振英同林鄭月娥
 香港理工大學校董會主席暨香港體育學院主席林大輝博士
 知名建築師及城市規劃師雷震寰
 國際著名裝設計師VIVIENNE TAM 
 傑出華人品牌顧問設計人李永銓
 傑出華人探險家李樂詩博士
 傑青攀山家吳俊霆
 著名汽車設計師羅偉基
 國際著名動畫師與導演許誠毅
 新創建集團有限公司執行董事兼行政總裁馬紹祥工程師
 中電控股有限公司中國區總裁陳紹雄工程師
 新鴻基地產副董事總經理黃植榮測量師
 金門建築有限公司總裁何安誠工程師
 金城營造集團主席王國強博士、工程師
 鎮泰有限公司主席黃鐵城博士、工程師
 科研集團創辦人及主席李錦雄工程師
 聯志集團主席及行政總裁譚祖德
 羅兵咸永道會計師事務所合夥人孫寶源及何超平
 電影導演王家衛
 樂隊Beyond成員黃貫中
 歌手梁詠琪
 香港立法會議員陳婉嫻
 香港立法會議員陳鑑林
 麥嘜原作者麥家碧
 國際動畫設計師許誠毅
 2005年度香港小姐冠軍葉翠翠
 香港商業電台DJ阮小儀
 香港商業電台DJ甄子康
 大快活快餐集團市場推廣部經理鄭嘉揚
 時裝設計師及專欄作家鄧達智
 I.T時裝集團採購部副經理施俊偉
 南方民主同盟主席龍緯汶
 香港跳唱組合Hotcha成員張紋嘉Crystal
 香港歌手胡鴻鈞
 香港藝人、模特兒黎紀君
 香港新晉模特兒、瑜伽導師李月兒
 信報專欄作家姚穎謙

報章
 理大拆教職員宿舍 5億建教學酒店08落成 - 明報 2005年10月5日

香港理工大學
 從人造衛星觀看該地點
 建校65週年人浪彩虹的相片
 香港理工大學 傑出校友
 理大精研
 香港理工大學Youtube頻道

香港嘅大學